Publication: Magyar Közlöny
Issue: MK-2005-103 (Year: 2005, Number: 103)
Era: 2004-2010
Section: elõsegítõ támogatásokról szóló 6/1996. (VII. 16.) MüM–rendelet 2. számú
Paragraph Index: 21

elõsegítõ támogatásokról szóló 6/1996. (VII. 16.) MüM–rendelet 2. számú mellékletében meghatározott formanyomtatványon külön nyilvántartást kell vezetnie, és azt a tárgyévet követõ év január 15–éig a székhelye szerinti munkaügyi kirendeltségnek meg kell küldenie. (Ez 2006. január 1–étõl hatályát veszti.) A munkáltató a második táblázatban meghatározott, csökkentett mértékû közteherjegy lerovására akkor jogosult (2005. december 31–éig), ha a munkaügyi központ által munkanélküliként nyilvántartott személyt foglalkoztat. A közteherjegy elsõ táblázatban meghatározott általános 2005/103. szám mértéke és a munkáltató által a munkanélküli foglalkoztatására tekintettel lerótt közteherjegy értéke közötti különbözetnek megfelelõ összeget a Munkaerõpiaci Alap a munkáltató részére nyújtott, a munkanélküli foglalkoztatását elõsegítõ támogatásként átvállalja. A támogatás igénybevétele esetén a munkavállaló a munkavégzés megkezdése elõtt köteles nyilatkozni arról, hogy munkanélküliként nyilvántartott személy. A csökkentett mértékû közteherjegy csak a munkaügyi kirendeltség által nyilvántartott munkanélküli foglalkoztatása esetén használható. Arról a tényrõl, hogy a munkavállaló munkanélkülinek minõsül, az alkalmazni kívánt személy részére kiállított „Munkanélküliek kiskönyve" nyomtatvány, illetõleg a munkanélküli–ellátás megállapításáról szóló határozat alapján lehet meggyõzõdni. A foglalkoztatás megkezdése elõtt a nyilvántartásban rögzíteni kell az Alkalmi Munka vállalói Könyvvel rendelkezõ személyt munkanélküliként nyilvántartó kirendeltség megnevezését, továbbá a munkavállaló – aláírásával hitelesített– azon nyilatkozatát, hogy munkanélküli. Ez a rendelet szabályozza a munkaügyi kirendeltség eljárását is, ha a munkáltató a csökkentett értékû közteherjegyet jogalap nélkül vette igénybe. Az ellátási alap oszlopban meghatározott összeg az alapja a nyugdíjnak és a munkanélküli–ellátásnak. A munkavállaló bérjövedelmeként az ellátási alapot, befizetett adóelõlegként ezen ellátási alap 0%–át kell figyelembe venni. Nem kötelezõ az alkalmi munkavállalásból származó bérjövedelmet bevallania annak a magánszemélynek, akinek ez a jövedelme kevesebb, mint a munkabér mindenkori legkisebb összegének (minimálbér) éves összege, és a Szja. alkalmazásában adóterhet nem viselõ járandóságnak minõsülõ más jövedelme nem volt. A beragasztott közteherjegy alapján az alkalmi munkavállalót egészségügyi szolgáltatás és nyugdíjra jogosító szolgálati idõ illeti meg. A munkavállalónak az egészségbiztosítási járulékot nem kell fizetnie, ezért az egészségbiztosítás pénzbeli ellátásaira – kivéve a baleseti táppénzt – az alkalmi munkavállaló nem jogosult, és betegszabadság sem illeti meg. Az alkalmi foglalkoztatás munkaviszony, amely alapján a munkavállaló munkanélküli–ellátásra szerezhet jogosultságot. A munkáltatónak oktatás keretében gondoskodnia kell arról, hogy a munkavállaló munkába álláskor elsajátítsa és a foglalkoztatás teljes idõtartama alatt rendelkezzen az egészséget nem veszélyeztetõ ás biztonságos munkavégzés elméleti és gyakorlati ismereteivel, megismerje a szükséges szabályokat, utasításokat és információkat. Ha a munkanélküli–ellátásban részesülõ személy AM–könyvvel rendelkezik, akkor a munkanélküli–ellátás számfejtése elõtt azt a munkaügyi központ kirendeltsége által megjelölt idõpontban be kell mutatnia. A kirendeltség a számítógépes adatfelvitelt kõvetõen igazolást ad ki arról, hogy a könyvben foglaltak megegyeznek a rögzített adatokkal. A munkavállalónak a tárgyévet kõvetõ január 15–éig az Alkalmi Munkavállalói Könyvet be kell mutatnia a kiállítónak. A kiállító a tárgyévet követõ január 31–ig igazolást ad ki a munkavállalónak, amely többek kõzött tartalmazza a munkaviszony idõtartamát és az ellátási alapot. Ezt kõvetõen az Alkalmi Munkavállalói Könyvet a munkavállaló visszakapja, melyet saját érdekében megõrizni köteles. A könyv kiállítója az Alkalmi Munkavállalói Könyv kiállításáról sorszámozott nyilvántartást vezet, amely tartalmazza a munkavállaló személyi adatait, taj–számát és az adóazonosító jelét. 2005/103. szám Kitöltési útmutató az Alkalmi Munkavállalói Könyvhöz

Source: https://magyarkozlony.hu/hivatalos-lapok/27a47cfacbcb226c6390c869912ba8290016587f/dokumentumok/c3bed99db6055c397097ce8466dae14fcd3257ab/letoltes